Braunvērta ezers
Braunvērta ezers (angļu: Lake Brownworth) ir ledāja kušanas ezers Raita apakšējā glečera pakājē Raita ielejā Antarktīdā. Iztek Antarktīdas garākā upe Oniksa. Ezeru klāj pastāvīga ledus sega. Mīt aļģes. Nosaukts par godu amerikāņu topogrāfam Frederikam Braunvērtam (Frederick S. Brownworth Jr.). Pie Oniksas iztekas ierīkota sezonāla pētniecības nometne Loverraithata (Lower Wright Hut).